**Парламент Мәжілісінің Вице-спикері, «Нұр Отан» партиясы Фракциясының Жетекшісі Г.И.Исимбаеваның төрағалығымен жаңа жылдағы алғашқы Фракция жиналысы өтті**

17 қаңтарда Қазақстан Республикасы Парламенті Мәжілісінде Парламент Мәжілісінің Вице-спикері, «Нұр Отан» партиясы Фракциясының Жетекшісі Г.И.Исимбаеваның төрағалығымен «Қазақстан Республикасы Президенті Н.Ә.Назарбаевтың 2018 жылғы 5 қазандағы «Қазақстандықтардың әл-ауқатының өсуі: табыс пен тұрмыс сапасын арттыру» атты Қазақстан халқына Жолдауы аясында алғашқы медициналық санитарлық көмек қызметінің қолжетімділігі мен сапасын арттыру туралы (сырқатты басқарудағы жаңа әдістер енгізу)» тақырыбында жаңа жылдағы алғашқы Фракция Жиналысы өтті.

Фракция Жетекшісі Исимбаева Г.И. өзінің кіріспе сөзінде Партия Төрағасы Н.Ә.Назарбаев төртінші сессияның ашылуында және де жыл сайынғы Жолдауында алқашқы медициналық санитарлық көмекке (АМСК) қолжетімділікті, әсіресе ауылдық жерлерде әрі қарай арттыру бойынша айқын және нақты тапсырмалар бергенін атап өтті.

Вице-спикер заң шығарушылардың және үкіметтің осы бағытта бірқатар жұмыс атқарғанын да сөзге тиек етті. Денсаулық сақтау мәселелері туралы Заң қабылданды, онда тегін медициналық көмектің кепілдендірілген көлемінің жаңа моделі заңнамалық тұрғыдан бекітілді. АМСК-ны қаржыландыру көлемі ұлғаюда. Ендігі кезекте бастапқы медициналық қызметтердің қажетті көлеміне еліміздің халқын қамтамасыз ету және де оған толық әрі тең қолжетімділік бойынша кешенді ұйымдастыру – экономикалық және практикалық шаралар қабылдау қажет.

 Гүлмира Исимбаева 1900 ауылдық елді мекеннен артығы бүгін алғашқы медициналық санитарлық көмекпен толық көлемде қамтылмай отырғанына аса назар аударды. Сонымен қатар, 37 ауылдық елді мекенде таяудағы медициналық объектілерден бекітілген 5 километрге орналасуға тиісті екеніне қарамастан, 30-дан 180 километрге дейін қашықтықта орналасқан. Осыған байланысты Фракция Жетекшісі медициналық ұйымдар жүйесін дамытудың инфрақұрылымдық жоспарын әзірлеуді ұсыныс етті.

Сонымен қатар вице-спикердің ойынша, денсаулық сақтау ұйымдары жүйелерінің нормативтерін қайта қарау керек. Ауылдағы тұрғындарын саны ғана емес, елді мекендердің бір-бірінен алшақтығы, географиялық және табиғи-климаттық факторлары, ескерілу қажет. Сонда ғана, барлық тұрғындарға медициналық көмек қызметтеріне тең қолжетімділігі қамтамасыз етіледі.

Біз, медициналық ұйымдар жүйесін дамытудың инфрақұрылымдық жоспарын пысықтау қажет деп ойлаймыз.

 Жиналыста алғашқы медициналық санитарлық көмек сапасын жақсарту бойынша қабылданып жатқан шаралар туралы баяндамамен денсаулық сақтау вице-министрі Л.Ақтаева сөз сөйледі.

 Жиналыс аясында ашық пікірталас кезінде депутаттар - Фракция мүшелері Аманжолова З.Ж., Қаракен Қ.Ә., Бижанова Г.Қ., Теміржанов М.Б., Унжакова И.С., Мұсырман К.И. алғашқы медициналық санитарлық көмек жүйесін әрі қарай жетілдіру бойынша нақты ұсыныстар енгізді. Атап айтқанда, депутаттар денсаулық сақтау ұйымдары жүйелерінің нормативтерін географиялық және табиғи-климаттық факторларын ескере отырып қайта қарауды, АМСК шеңберінде медициналық қызметтердің оңтайлы тізімін қабылдауды, денсаулық сақтау объектілерінің бірыңғай картасын пысықтауды, автомобиль жолдарын денсаулық сақтау объектілеріне икемдеп салуды, ауылдық жерлерде жедел жәрдем автомобильдерді жаңарту бойынша шаралар қабылдауды ұсынды.

Жиналыстың қорытындысы бойынша, алғашқы медициналық санитарлық көмек қызметінің сапасын арттыру мен қолжетімділігін уақытылы қамтамасыз етуге байланысты бірқатар министрліктер мен жергілікті атқарушы органдарға ұсынымдар тапсырылған, Фракция қаулысы қабылданды.